***Priešmokyklinio ugdymo prioritetai***

1. **Socialinė kompetencija:**

* norėti mokytis, tobulėti, plėtoti savo galias – susitelkti veiklai, veikti laisvai, kūrybiškai atliekant užduotis ir kartu laikytis susitarimų bei kontroliuoti savo elgesį;
* priimti pokyčius kaip neišvengiamą gyvenimo dalį;
* būti draugiškam, bendradarbiaujančiam, tolerantiškam ir pagarbiam su vaikais ir suaugusiais.



1. **Komunikavimo kompetencija:**

* išgirsti ir suprasti kitą, kalbėti aiškiai, drąsiai, tiksliai taip, kad būtum išgirstas ir suprastas;
* bendraujant spręsti problemas ir dalytis sumanymais;
* įgyti daugiau kalbinių gebėjimų ir žinių, skaitymo, rašymo pradmenų.

1. **Pažinimo kompetencija:**

* pažinti savo gyvenamąją aplinką, gamtą ir žmones, artimiausius aplinkos daiktus, negyvosios gamtos reiškinius, pokyčius ir jų priežastis, žmogaus sukurtas vertybes;
* informacijos paieškai naudoti įvairius būdus, patirti pažinimo džiaugsmą ir juo dalintis su kitais.



***Bendradarbiavimas su tėvais.***

* Tikimės, kad tėvai aktyviai dalyvaus ugdymo procese, priimdami su vaiko ugdymu ir ugdymusi susijusius sprendimus, ir šitaip dalinsis atsakomybe už vaiko ugdymo kokybę;
* Tėvus informuosime apie vaiko ugdymosi poreikius, galimybes pasiekimus bei pažangos vertinimą.


Grupės mokytojos: Aira Kabašinskienė

Roma Kazakevičiūtė

Parengė: Roma Kazakevičiūt

**KAUNO**

**LOPŠELIS – DARŽELIS** **„KODĖLČIUKAS“**



## **PRIEŠMOKYKLINIO UGDYMO**

## **„KIŠKUČIŲ“**

## **GRUPĖ**

**2021 - 2022 m. m.**

**A**š tarsi mažas rugio daigas lėtai kaupiu savo jėgas.

**A**rgi jūs matėt greit augantį rugį?

**L**yg žirgą šokantį per kliūtis?

**K**ad stiebas būtų tvirtas, pirmiausia reikia, įsiskverbti šaknim.

**S**iurbt saulę, orą, vandenį ir druską…

**J**ei greitinsiu, stiebelis gali linkti, o vėjui pučiant net nulūžti gali.

**L**akstyti, suptis, žaisti, juoktis, šokti ir dainuoti.

…**Ž**inau, jūs laukiat mano žiedo, grūdo.

**T**ad vardan jų neskubinkite augt...

(Žilienė D. O.)



***„Kiškučių“ grupę lanko:***

12 priešmokyklinio amžiaus (5-6 m.) ir

6 ikimokyklinio amžiaus (2-3 m.) vaikai.

***Grupėje dirba:***

* mokytojos, dirbančios pagal priešmokyklinio ugdymo programą

Roma Kazakevičiūtė – metodininkė,

Rūta Balčiūnienė - vyresnioji mokytoja;

* auklėtojos padėjėja Jurgita Grigienė ir

Valentina Narauskienė.

***Ugdymo procesas grupėje organizuojamas vadovaujantis:***

* Priešmokyklinio ugdymo bendrąja programa (Programos minimali trukmė – 640 valandų);
* lopšelio–darželio „Kodėlčiukas“ ikimokyklinio ugdymo programa, [Ikimokyklinio ugdymo programų kriterijų aprašu](https://www.smm.lt/uploads/documents/Pedagogams/ikimokyklinio ugdymo programos kriteriju aprasas1 g.doc.pdf), [Ikimokyklinio ugdymo turinio programų rengimo metodinėmis rekomendacijomis](http://www.smm.lt/uploads/documents/tevams_ugdymo_planai/knyga - rekomendacijos.pdf), [Ikimokyklinio amžiaus vaikų pasiekimų aprašu](http://www.smm.lt/uploads/documents/Pedagogams/ikimok_pasiekimu_aprasas.pdf).

***Specialiųjų ugdymosi poreikių vaikams*** programos pritaikomos atsižvelgiant į jų poreikius bei remiantis bendrais [kriterijais.](http://www3.lrs.lt/pls/inter3/dokpaieska.showdoc_l?p_id=408141&p_query=&p_tr2=)

***Priešmokyklinio ugdymo tikslas* –** atsižvelgiant į kiekvieno vaiko patirtį, galias, ugdymosi poreikius, padėti vaikui sėkmingai augti ir pasirengti mokytis mokykloje.



***Brandinant vaiko asmenybę ir rengiant jį mokytis pagal pradinio ugdymo programą, bus taikomi šie metodai:***

* mokymo ir mokymosi veikiant, patirtinio mokymo ir mokymosi metodai: projektai, jų pristatymas ir aptarimas, diskusijos, eksperimentavimas, kūrybinės užduotys, pažintinės išvykos;
* spontaniškas arba priešmokyklinio ugdymo pedagogo inicijuotas ar organizuotas vaiko žaidimas;
* spontaniškos ir organizuotos vaiko veiklos derinimas;

Sieksime, kad ugdymo ir ugdymosi veikla vaikams būtų įdomi, aktuali ir prasminga, stiprinanti jų kritinį mąstymą, mokymosi motyvaciją.